turjo4nis/wikipedia-bn-dump-20250701 huggingface dataset:
বঙ্কিম মুখার্জী

বঙ্কিম মুখার্জী (৫ জুন, ১৮৯৭ - ১৫ নভেম্বর, ১৯৬১) একজন বাঙালী, ব্রিটিশ বিরোধী স্বাধীনতা আন্দোলনের কর্মী ও ভারতের সাম্যবাদী, শ্রমিক কৃষক আন্দোলনের অন্যতম প্রধান নেতা ছিলেন। সারা ভারত ট্রেড ইউনিয়ন কংগ্রেসের সহ সম্পাদিকা শান্তা ভেলেরাও তার স্ত্রী।

প্রারম্ভিক জীবন 
বঙ্কিম মুখার্জী হাওড়া জেলার বেলুড়ে জন্মগ্রহণ করেন। পিতার নাম ছিল যোগেন্দ্রনাথ মুখার্জী। কলকাতার হিন্দু স্কুল ও প্রেসিডেন্সী কলেজে শিক্ষালাভ করেন তিনি। এম এস সি পড়ার সময় উত্তরপ্রদেশে শিক্ষকতার কাজ নেন। এসময় তার বন্ধু, স্বাধীনতা সংগ্রামী রাধারমণ মিত্র তার সাথে যান উভয়ে ১৯২১ সালে অসহযোগ আন্দোলনে যোগদান করেন। এই আন্দোলনে যোগ দিয়ে উত্তরপ্রদেশের জেলে বন্দী থাকেন কিছুদিন। মুক্তি পেয়ে মতিলাল নেহেরুর নির্দেশে বাঙলায় ফিরে নবগঠিত কংগ্রেস স্বরাজ্য পার্টির বক্তা হিসেবে কাজ করতে থাকেন।

সাম্যবাদী আন্দোলন 
বিপ্লবী ড. ভূপেন্দ্রনাথ দত্তর সংস্পর্শে এসে তিনি সাম্যবাদে আকৃষ্ট হন। শ্রমিক ও কৃষক আন্দোলনের সাথে জড়িত হয়ে পড়েন। ১৯২৭ সালের ঐতিহাসিক চেঙ্গাইল জুট শ্রমিকদের বৃহৎ ধর্মঘট পরিচালনা করেছিলেন। আবদুল মোমিনের সাথে ১৯২৮-২৯ সালের গাড়োয়ান ধর্মঘট ও ১৯৩০ সালের আইন অমান্য আন্দোলনে অংশগ্রহণ করায় তাকে কারাবরন করতে হয়। কমিউনিস্ট নেতা আবদুল হালিম, আবদুর রেজ্জাক খানের সাথে মেটিয়াবুরুজ - ব্যারাকপুর শিল্পাঞ্চলে ব্যাপক শ্রমিক আন্দোলনের নেতৃত্ব দেন তিনি। ১৯৩৬ সালে ভারতের কমিউনিস্ট পার্টিতে যোগ দেন বঙ্কিম মুখার্জী। তিনি ছিলেন সর্বভারতীয় কিষান সভার প্রতিষ্ঠাতা ও সারা ভারত ট্রেড ইউনিয়ন কংগ্রেসের নেতা। ১৯৩৬ সালে আসানসোল লেবার কনস্টিটুয়েন্সি থেকে তিনি বঙ্গীয় বিধান পরিষদের সভ্য নির্বাচিত হন। তিনিই ভারতের প্রথম নির্বাচিত কমিউনিস্ট সদস্য। তিনি ক্যালকাটা ট্রামওয়েজ ওয়ার্কার্স ইউনিয়নের সাথেও যুক্ত ছিলেন।

সংসদীয় রাজনীতি 
স্বাধীনতার পরে ভারতের কমিউনিস্ট পার্টি (অবিভক্ত) নিষিদ্ধ হলে তাকে আত্মগোপন করতে হয়। ১৯৪৮-৪৯ পর্যন্ত আত্মগোপন করে থাকার পর ১৯৫২ সালে বজবজ বিধানসভা নির্বাচনে প্রার্থী হন এবং কংগ্রেস প্রার্থীকে পরাজিত করেন। ১৯৫৭ সালের বিধানসভা ভোটে পূনরায় তিনি জয়ী হয়েছিলেন। ১৯৫৯ সালের খাদ্য আন্দোলনে যোগ দিয়ে বৃদ্ধ বয়েসেও কারাবাস করেন বঙ্কিম মুখার্জী। পরিষদীয় বক্তা রুপে তিনি ছিলেন সর্বজন শ্রদ্ধেয় রাজনীতিবিদ।

মৃত্যু 
১৫ নভেম্বর, ১৯৬১ সালে মারা যান বঙ্কিম মুখার্জী।

তথ্যসূত্র 

১৮৯৭-এ জন্ম
১৯৬১-এ মৃত্যু
পশ্চিমবঙ্গের ভারতের কমিউনিস্ট পার্টির রাজনীতিবিদ
পশ্চিমবঙ্গ বিধানসভার সদস্য ১৯৫১-১৯৫৭
১৮৯০-এর দশকে জন্ম
পশ্চিমবঙ্গ বিধানসভার সদস্য ১৯৫৭-১৯৬২
বঙ্গীয় আইনসভার সদস্য ১৯৩৭-১৯৪৫
দ্য গ্লোব অ্যান্ড মেইল

দ্য গ্লোব অ্যান্ড মেইল টরোন্টো ভিত্তিক একটি ক্যানাডিয়ান জাতীয় দৈনিক যা ক্যানাডার ছয়টি শহর থেকে প্রতিদিন প্রকাশিত হয়। এর মালিকানা দ্য উডব্রিজ কোম্পানির।

তথ্যসূত্র

বহিঃসংযোগ 

 অফিসিয়াল ওয়েবসাইট
 Report on Business
 Report on Business Magazine

১৯৩৬-এ প্রতিষ্ঠিত প্রকাশনা
১৯৩৬-এ অন্টারিওতে প্রতিষ্ঠিত
১৯৯৫-এ প্রতিষ্ঠিত ইন্টারনেট সম্পত্তি
কানাডার জাতীয় সংবাদপত্র
টরন্টোর সংবাদপত্র
অন্টারিওর দৈনিক সংবাদপত্র
নবগ্রাম মাধ্যমিক বিদ্যালয়

নবগ্রাম মাধ্যমিক বিদ্যালয় বাংলাদেশের মাগুরা জেলার অন্তর্গত শ্রীপুর উপজেলা, মাগুরার গয়েশপুর ইউনিয়নের একটি শিক্ষা প্রতিষ্ঠান।

ইতিহাস 
এই বিদ্যালয়টি মাগুরা জেলার অন্তর্গত শ্রীপুর উপজেলা, মাগুরার গয়েশপুর ইউনিয়ন এর নবগ্রামে ১৯৩৮ সালে স্থাপিত হয়। এই বিদ্যালয়টির প্রতিষ্ঠাতা শাহাবুদ্দিন আহমেদ। ১.৮২ একর জমির উপর টিন শেড নির্মাণ করে এলাকাবাসির সহযোগিতায় বিদ্যালয়ের কাজ শুরু করেন। ১-১-১৯৬৮ সালে বিদ্যালয়টি প্রথম স্বীকৃতি (মাধ্যমিক) লাভ করে। বর্তমানে বিদ্যালয়ে ৫টি ভবনে বিজ্ঞান ও মানবিক শাখায় ৫০০ জন ছাত্র/ছাত্রী অধ্যয়ন করে।

তথ্যসূত্র

শ্রীপুর উপজেলা, মাগুরা
মাগুরা জেলার বিদ্যালয়
যোসেফ ভালচিক

যোসেফ ভালচিক (ইংরেজি: Josef Valcik) (২ নভেম্বর, ১৯১৪ - ১৮ জুন, ১৯৪২) একজন চেক সৈনিক, নাজিবিরোধী প্রতিরোধ বাহিনীর সদস্য। তিনি ১৯৪২ সালে থার্ড রাইখ প্রোটেকটর রেইনহার্ড হেড্রিককে হত্যার ষড়যন্ত্র, অপারেশ এনথ্রপয়েড এর সাথে যুক্ত ছিলেন।

হেডারিক হত্যা 

ভালচিক চেকোস্লোভাকিয়ার ভালাস্কে ক্লবওকি শহরে জন্মগ্রহণ করেন ১৯১৪ সালে। তিনি চেক সেনাবাহিনীতে যোগ দিয়েছিলেন। বাকি বিপ্লবীদের সাথে তিনি প্যারাট্রুপারে করে ইংল্যান্ড থেকে চেকোস্লোভাকিয়া আসেন গোপনে। নাজীবিরোধী প্রতিরোধবাহিনীর সদস্য হিসেবে রাইখ প্রোটেকটর রেইনহার্ড হেডারিককে হত্যার সাথে যুক্ত ছিলেন। চেকোস্লোভাকিয়ায় নাৎসি পার্টির অন্যতম প্রধান রেইনহার্ড হেডারিককে হত্যার উদ্দেশ্যে তাদের এই অভিযানের নাম ছিল অপারেশন এনথ্রপয়েড। প্রাগ শহরে অনেকগুলি পরিবার ও নাৎসি বিরোধী জনগণ তাদের গোপনে সাহায্য করেন। ১৯৪২ সালের ২৭ মার্চ হেডারিকের হিটলারের সাথে দেখা করার কথা ছিল। জার্মান দলিল অনুযায়ী আডলফ হিটলার তার বিশ্বস্ত হেডারিককে জার্মান দখলীকৃত ফান্সের দায়িত্ব দিতে চেয়েছিলেন। ড্রেসডেন-প্রাগ রোড ও ট্রোজা ব্রিজের সংযোগস্থলে হেডারিককে আক্রমণের পরিকল্পনা করেন বিপ্লবীরা। ভালচিকের দুই সাথী জ্যান কুবিশ ও যোসেফ গাবচিক হেডারিক কে হত্যা করতে সক্ষম হন।

মৃত্যু 
প্রাগ শহরের রেসলোভা স্ট্রীটের সেন্ট সিরিল চার্চে কুবিশ ও গাবচিককে খুজে পাওয়া যায়। যোসেফ ভালচিক তাদের সাথেই আশ্রয় নিয়েছিলেন। চেকোস্লোভাকিয়ান বিপ্লবী দলের কারেল কুর্ডা'র বিশ্বাসঘাতকতায় নাৎসি সেনারা তাদের অবস্থান জেনে নেয়। ১৯৪২ এর ১৮ জুন এস এস ট্রুপস এর সাথে দীর্ঘ ছয় সাত ঘণ্টার রক্তক্ষয়ী যুদ্ধে কুবিশ জখম অবস্থায় ধরা পড়েন ও হসপিটালে মারা যান। ভালচিক, গাবচিক সহ বাকি বিপ্লবীরা আরো চার ঘণ্টা লড়াই করেন ও জীবিত অবস্থায় ধরা দেবার পরিবর্তে আত্মহত্যার পথ বেছে নিয়েছিলেন। এই যুদ্ধে ১৪ জন জার্মান সেনা মৃত ও ২১ জন ঘায়েল হয়। হেডারিক হত্যার প্রতিশোধ হিসেবে নাজী সেনারা বিপ্লবীদের পরিচিত, আত্মীয়, অল্প পরিচিত মোট ২৪ টি পরিবারকে কনসেন্ট্রেশন ক্যাম্পে পাঠায় ও হত্যা করে। ১৩০০০ হাজার মানুষকে সর্বমোট গ্রেপ্তার করে অত্যাচার করা হয়। প্রাগ শহরের ওকরেস প্রাহা তে ভালচিকের দেহ সমাধিস্থ আছে।

চলচ্চিত্র 
২০১৬ সালে অপারেশন এনথ্রপয়েডের ঘটনা নিয়ে হলিউড চলচ্চিত্র 'এনথ্রপয়েড' নির্মিত হয়। এই সিনেমায় যোসেফ ভালচিকের চরিত্রে অভিনয় করেছেন ভ্যাকলাভ নিউজিল।

তথ্যসূত্র 

১৯১৪-এ জন্ম
১৯৪২-এ মৃত্যু
ফ্যাসিবিরোধী প্রতিরোধ বাহিনীর সদস্য
নাৎসিবিরোধী ব্যক্তি
চেক বংশোদ্ভূত ব্যক্তি
গগনচন্দ্র বিশ্বাস

গগনচন্দ্র বিশ্বাস (১২৫৬ - ১৩৪২ বঙ্গাব্দ) একজন বাঙালি শিল্পপতি ও সমাজসেবী। তিনি বাংলার রাজনৈতিক আন্দোলনেও জড়িত ছিলেন।

প্রারম্ভিক জীবন 
নদিয়া জেলার কৃষ্ণনগরের নিকট মাধবপুর গ্রামে ১২৫৬ বঙ্গাব্দে জন্মগ্রহণ করেন গগনচন্দ্র বিশ্বাস। তার পিতার নাম ছিল শ্ৰীমন্ত বিশ্বাস। পিতা সংস্কৃত, আরবি ও ফারসী ভাষায় পণ্ডিত ছিলেন। গগনচন্দ্র পিতার একমাত্র পুত্র ছিলেন। বাংলার অতি প্রাচীন ও সন্ত্রান্ত জমিদার বংশের সন্তান ছিলেন তিনি। বাঙ্গালার নবাব কর্তৃক উপাধিপ্রাপ্ত বংশের মধ্যে তাদের বংশ অন্যতম। এই বিশ্বাস উপাধিও নবাবরা দিয়েছিলেন। গগনচন্দ্র ছোটবেলা থেকেই মেধাবী ছিলেন। শৈশবে গ্রামের বিদ্যালয় থেকে পরীক্ষায় বৃত্তি পান, কৃষ্ণনগর সরকারি কলেজ থেকে প্রবেশিকা পরীক্ষায় উত্তীর্ণ হন ও বৃত্তি লাভ করেন। তিনি কলকাতার প্রেসিডেন্সী কলেজ থেকে এফ.এ পরীক্ষায় পাশ করে ইঞ্জিনিয়ারিং পড়েন। কলকাতা বিশ্ববিদ্যালয়ের কৃতী ছাত্রদের মধ্যে তিনি ছিলেন অন্যতম, ইঞ্জিনিয়ারিং পরীক্ষায় দ্বিতীয় স্থান অধিকার করেন ও প্রেসিডেন্সী কলেজের অধ্যাপক স্যাটক্লিফ সাহেবের অত্যন্ত প্রিয়পাত্র হয়ে ওঠেন। তার সহপাঠী ও অন্তরঙ্গ বন্ধু ছিলেন স্যার রাজেন্দ্রনাথ মুখোপাধ্যায়।

সামাজিক অবদান 
শিক্ষা সমাপ্ত হওয়ার পর স্যার রাজেন্দ্র প্রতিষ্ঠিত মাটিন কোম্পানীর অফিসে প্রধান ইঞ্জিনিয়ার রূপে কাজ করেন গগনচন্দ্র। ইঞ্জিনিয়ারিং পাশ করার পর সরকারী নিয়ম অনুযায়ী দুই বছর শিক্ষানবীশ থাকার পর নিজেই স্টান্ডার্ড ইঞ্জিনিয়ারিং কোম্পানী স্থাপন করেন। বাঙালায় ইঞ্জিনিয়ারিং শিল্পের পথিকৃৎ বলা চলে তাকে। তার কোম্পানি কৃষ্ণনগরে জলঙ্গী নদীর ওপর রেলের সেতু নির্মাণে ততকালীন ৯ লক্ষ টাকার টেন্ডার পায়। সেতু নির্মাণকালে সরকারের তরফে আসা এক উচ্চপদস্থ ব্রিটিশ সাহেবের অপমানজনক ব্যবহারের প্রতিবাদ করেন তিনি ফলত ষড়যন্ত্রের শিকার হন। অন্তর্গাতের ফলে সেতুর ক্ষতি করে দেয় ব্রিটিশ কর্তাব্যক্তি। তিনি অপরিসীম ক্ষতি স্বীকার করে তৈরী সেতু ভেঙে নিজ ব্যায়ে পুনরায় তৈরী করেছিলেন। এই ক্ষতিপূরন করতে গিয়ে তার কলকাতার বাড়ী, জলপাইগুড়ির চা বাগান ও নদীয়ার কিছু সম্পত্তি বিক্রি করতে হয়। সাংবাদিক শিশির কুমার ঘোষ অমৃতবাজার পত্রিকায় এই ঘটনা উল্লেখ করে গগনচন্দ্রর তেজোদীপ্ত, চারিত্রিক দৃঢ়তার ভূয়সী প্রশংসা করেন। নিজস্ব ডিজাইনে জলদা তিস্তা জলঢাকা নদীর ওপর স্ক্রু পাইলিং করে ব্রিজ নির্মাণ করেছিলেন, সুরেন্দ্রনাথ কলেজের বিল্ডিং নির্মানের নকশাও তাঁর করা। আগরপাড়ার রাধাগোবিন্দ জিউ মন্দিরের বাস্তুকার ছিলেন তিনি। বাঙালীর মধ্যে তিনিই প্রথম ব্যবসায়িক ভিত্তিতে চা বাগানের প্রতিষ্ঠা করেছিলেন। নদীয়ার বাদকুল্লা এলাকার উন্নতিকল্পে জমি, অর্থ দান করেন তিনি। বাংলায় রাজনৈতিক আন্দোলনের প্রথম যুগে সুরেন্দ্রনাথ বন্দ্যোপাধ্যায়, যাত্রামোহন সেন, অম্বিকাচরণ মজুমদার প্রমুখদের সহকর্মী ছিলেন তিনি। একাদিক্রমে ৩০ বছর ভারতীয় রাষ্ট্রীয় সমিতির সদস্য ছিলেন।

মৃত্যু 
গগনচন্দ্র ১৩৪২ বঙ্গাব্দে মারা যান।

তথ্যসূত্র 

বাঙালি শিল্পদ্যোগী
নদিয়া জেলার ব্যক্তি
বাঙালি সমাজসেবক
প্রেসিডেন্সি বিশ্ববিদ্যালয়, কলকাতার প্রাক্তন শিক্ষার্থী
কলকাতা বিশ্ববিদ্যালয়ের প্রাক্তন শিক্ষার্থী
কৃষ্ণনগর সরকারি কলেজের প্রাক্তন শিক্ষার্থী
ইয়াসমিন গণধর্ষণ ও হত্যা মামলা

ইয়াসমিন গণধর্ষণ ও হত্যা মামলা দ্বারা ১৯৯৫ সালে বাংলাদেশের দিনাজপুরে বাংলাদেশ পুলিশ সদস্যদের দ্বারা সংঘটিত ইয়াসমিন আক্তার নামক ১৪ বছর বয়স্ক এক বালিকার গণধর্ষণ ও হত্যার ঘটনাকে নির্দেশ করা হয়। এ ঘটনার ফলে দিনাজপুরে তীব্র প্রতিবাদ দেখা দেয়।

ঘটনা 

ইয়াসমিন আক্তার নামক ১৪ বছর বয়স্ক বালিকাটি ঢাকায় একজন গৃহকর্মী হিসেবে কর্মরত ছিল। ১৯৯৫ সালের ২৪ আগস্ট সে ঢাকা থেকে দিনাজপুরের দশমাইল এলাকায় নিজ বাড়িতে ফিরছিল। পথিমধ্যে বাংলাদেশ পুলিশ বাহিনীর সদস্যরা তাকে পুলিশ ভ্যানে করে গন্তব্যস্থলে পৌঁছে দেয়ার প্রতিশ্রুতি দেয়। এরপর তিন পুলিশ সদস্য তাকে গণধর্ষণ করে এবং তারপর হত্যা করে।

প্রতিক্রিয়া 

১৯৯৫ সালের ২৫ আগস্ট স্থানীয় সংসদ সদস্য মনোরঞ্জন শীল গোপাল দৈনিক উত্তরবাংলা পত্রিকার সম্পাদক মতিউর রহমানকে জানান যে, পুলিশ সদস্যরা একটি মেয়েকে ধর্ষণের পর হত্যা করেছে। রহমান ২৬ আগস্ট নিহত মেয়েটির পরিচয় জানতে পারেন এবং এ সম্পর্কে পত্রিকায় লিখতে চান কিন্তু পুলিশ কর্তৃপক্ষ তাকে নিষেধ করে। সেদিন রাতে পুলিশ বাহিনী রহমানের পত্রিকার কার্যালয়ের বিদ্যুৎ সংযোগ বিচ্ছিন্ন করে দেয়। রহমান তার প্রতিবেশীর বাসা থেকে বিদ্যুৎ ধার করে সংবাদটি প্রকাশ করেন। সংবাদটি প্রকাশিত হওয়ার পর তীব্র প্রতিবাদ শুরু হয়। বিক্ষুদ্ধ জনতা স্থানীয় পুলিশ ফাঁড়ি আক্রমণ করে এবং লুটপাট করে। অঞ্চলটিতে কারফিউ জারি করা হয় এবং পুলিশ বিক্ষোভকারীদের ওপর গুলিবর্ষণ করলে ১৭ জন নিহত হয় এবং প্রায় ১০০ জন আহত হয়।

বিচার 

মামলাটিতে তিনজন পুলিশ কর্মকর্তাকে অভিযুক্ত করা হয়। এদের মধ্যে দুই জনকে ১৯৯৭ সালে গ্রেপ্তার করা হয়। তারা বিচারে দোষী সাব্যস্ত হয় এবং ২০০৪ সালে তাদেরকে মৃত্যুদণ্ডে দণ্ডিত করা হয়। অমৃত লাল নামক আরেক অভিযুক্ত মামলার রায় প্রকাশের বহুদিন পর গ্রেপ্তার হয়। পুলিশ কর্তৃপক্ষ বিচার প্রক্রিয়াটিকে বাধাগ্রস্ত করেছিল এবং প্রথমদিকে এই মামলা নিতে অস্বীকৃতি জানিয়েছিল। কিন্তু নারী অধিকার কর্মী এবং নাগরিক সমাজ সরকারের ওপর চাপ প্রয়োগ করায় সরকার দোষীদের বিচারের ব্যবস্থা করতে বাধ্য হয়। অভিযুক্তদের মৃত্যুদণ্ড কার্যকর করা হয়। ২৪ আগস্ট বাংলাদেশে 'নারী নির্যাতন প্রতিরোধ দিবস' হিসেবে পালিত হয়ে আসছে।

তথ্যসূত্র 

বাংলাদেশে নারীর প্রতি সহিংসতা
বাংলাদেশে ধর্ষণ
১৯৯৫-এ বাংলাদেশ
বাংলাদেশে খুন
বাংলাদেশ পুলিশ
বাংলাদেশের ইতিহাস (১৯৭১-বর্তমান)
বালিকাদের প্রতি সহিংসতার ঘটনা
বাংলাদেশে পুলিশি নৃশংসতা
১৯৯৫-এ বাংলাদেশে খুন
২০১৫ ঢাকা গারো তরুণী গণধর্ষণ

২০১৫ ঢাকা গারো তরুণী ধর্ষণ দ্বারা ২০১৫ সালের ২১ মে বাংলাদেশের রাজধানী ঢাকায় গারো সম্প্রদায়ভুক্ত একজন তরুণীর গণধর্ষিত হওয়ার ঘটনাকে নির্দেশ করে। ঘটনাটি বাংলাদেশের গণমাধ্যমে প্রচুর আলোচিত হয়েছিল।

ঘটনা 

ঘটনার শিকার ২১ বছর বয়সী ওই তরুণী ঢাকার যমুনা ফিউচার পার্কের একটি পোশাকের দোকানে বিক্রয়কর্মী হিসেবে কাজ করতেন।  তিনি তার বড় বোনের সঙ্গে উত্তরায় খালার বাসায় থাকতেন। তাদের বাড়ি ময়মনসিংহ জেলার ফুলবাড়িয়ায়।

২০১৫ সালের ২১ মে বৃহস্পতিবার রাত সোয়া ৯টার দিকে ঐ গারো তরুণী কাজ শেষ করে বাসায় ফেরার জন্য যমুনা ফিউচার পার্কের উল্টো দিকে বাসের অপেক্ষা করছিলেন। এ সময় হঠাৎ একটি মাইক্রোবাস এসে তার সামনে থামে এবং দুই যুবক তাকে জোর করে গাড়িতে তোলে। গাড়ির ভেতরে আরও তিনজন ছিল। তারা পাঁচজন মিলে চলন্ত গাড়িতে তরুণীকে গণধর্ষণ করে। মাইক্রোবাসটি চালানো হচ্ছিল ধীর গতিতে। কুড়িল বিশ্বরোড ও যমুনা ফিউচার পার্কের সামনের এলাকা দিয়েই গাড়িটি কয়েকবার ঘুরেছে। তখনও তারা গাড়ির ভেতরে তরুণীটিকে ধর্ষণ করছিল। ধর্ষণ শেষে রাত পৌনে ১১টার দিকে তারা তরুণীটিকে উত্তরার জসিমউদ্দীন রোডে নামিয়ে দিয়ে চলে যায়।

বিচার

আরো দেখুন

তথ্যসূত্র 

বাংলাদেশে ধর্ষণ
২০১৫-এ বাংলাদেশ
বাংলাদেশের রাষ্ট্রপতিদের তালিকা

এটি ১৯৭১ সালের স্বাধীনতার ঘোষণাপত্রের পর থেকে বাংলাদেশের সকল রাষ্ট্রপতিদের সম্পূর্ণ তালিকা।

রাষ্ট্রপতিদের তালিকা 
রাজনৈতিক দল

অন্যান্য দল

অবস্থা

অস্থায়ী বাংলাদেশ সরকার (১৯৭১-১৯৭২)

বাংলাদেশ (১৯৭২-বর্তমান)

টীকা

তথ্যসূত্র

বাংলাদেশের রাষ্ট্রপতি
বাংলাদেশের রাজনৈতিক পদাধিকারীদের তালিকা
জাতীয় রাষ্ট্রপতিদের তালিকা
রকস্টার (চলচ্চিত্র)

রকস্টার ইমতিয়াজ আলী পরিচালিত ২০১১ সালের ভারতীয় হিন্দি ভাষার সঙ্গীতধর্মী প্রণয়মূলক-নাট্য চলচ্চিত্র। ছবির কাহিনী লিখেছেন যৌথভাবে ইমতিয়াজ আলী ও মুয়াজ্জেম বেগ। ছবিটি প্রযোজনা করে ইরোস ইন্টারন্যাশনাল লিমিটেড ও শ্রী আস্তাবিনায়ক সিনে ভিশন লিমিটেড। এতে নাম ভূমিকায় অভিনয় করেছেন রণবীর কাপুর এবং অন্যান্য ভূমিকায় অভিনয় করেছেন নার্গিস ফাখরি, অদিতি রাও হায়দারী, শাম্মী কাপুর প্রমুখ। ছবিতে জনার্দন জখর ওরফে জেজে বা জর্দানকে তার আদর্শ জিম মরিসনের মত রকস্টার হওয়ার স্বপ্ন দেখে।

চলচ্চিত্রটি ২০১১ সালের ১১ নভেম্বর ভারতে মুক্তি পায়। ছবিটি রণবীর কাপুরের অভিনয় ও এ. আর. রহমানের সঙ্গীতের জন্য ইতিবাচক ও কাহিনীর জন্য মিশ্র সমালোচনা লাভ করে। চলচ্চিত্রটি বক্স অফিসেও সফল হয় এবং ৬০ কোটি রুপি ব্যয়ে নির্মিত ছবিটি বিশ্বব্যাপী ১০৮ কোটি রুপি আয় করে।

কুশীলব
 রণবীর কাপুর - জনর্দন "জর্ডান" যকর
 নার্গিস ফাখরি - হীর কৌল
 শাম্মী কাপুর - ওস্তাদ জামিল খান
 অদিতি রাও হায়দারী - শীনা
 পীযূষ মিশ্র - দিংরা
 কুমুদ মিশ্র - খতানা
 মৌফিদ আজিজ - জয়
 শেরনাজ পটেল - নীনা কৌল, হীরের মা
 শরদ শর্মা - বিরাট কৌল, হীরের বাবা
 জয়দীপ আহলাওয়াত - জনর্দনের বড় ভাই
 শ্রেয়া নারায়ণ - জনর্দনের ভাবী
 সনজনা সাংঘী - ম্যান্ডি কৌল, হীরের ছোট বোন

সঙ্গীত

রকস্টার চলচ্চিত্রের গানের সুর ও সঙ্গীত পরিচালনা করেছেন এ. আর. রহমান। গীত রচনা করেছেন ইরশাদ কামিল। ছবিতে ১৪টি গান রয়েছে। গানসমূহ ২০১১ সালের ৩০ সেপ্টেম্বর টি-সিরিজ-এর ব্যানারে প্রকাশিত হয়।

গানের তালিকা

মূল্যায়ন

সমালোচকদের প্রতিক্রিয়া
রেডিফ-এর রাজা সেন ছবিটিকে ৪/৫ প্রদান করে বলেন, "রকস্টারের কাহিনী সাধারণ, কখনো কখনো অনুমেয়, তবে পরিচালক ইমতিয়াজ আলী নিপুণভাবে তা বর্ণনা করেছেন।" ডেইলি নিউজ অ্যান্ড অ্যানালাইসিসের অনিরুদ্ধ গুহ ছবিটিকে ৪/৫ প্রদান করে বলেন, "এর ধাপে ধাপে চরম অবস্থার দিকে অগ্রগতি আপনার চাওয়ার আগ্রহ বৃদ্ধি করে।"

পুরস্কার ও মনোনয়ন

তথ্যসূত্র

বহিঃসংযোগ
 
 

হিন্দি ভাষার চলচ্চিত্র
২০১১-এর চলচ্চিত্র
২০১০-এর দশকের প্রণয়ধর্মী নাট্য চলচ্চিত্র
২০১০-এর দশকের সঙ্গীতধর্মী চলচ্চিত্র
ইমতিয়াজ আলী পরিচালিত চলচ্চিত্র
এ. আর. রহমান সুরারোপিত চলচ্চিত্র
ভারতীয় অরৈখিক আখ্যান চলচ্চিত্র
চেক প্রজাতন্ত্রে ধারণকৃত চলচ্চিত্র
ভারতীয় চলচ্চিত্র
ভারতীয় প্রণয়ধর্মী নাট্য চলচ্চিত্র
ভারতীয় সঙ্গীতধর্মী চলচ্চিত্র
সঙ্গীত ও সঙ্গীতজ্ঞ সম্পর্কে চলচ্চিত্র
ভারতীয় প্রণয়ধর্মী সঙ্গীতধর্মী চলচ্চিত্র
জম্মু ও কাশ্মীরের পটভূমিতে চলচ্চিত্র
দিল্লির পটভূমিতে চলচ্চিত্র
২০১০-এর দশকের হিন্দি ভাষার চলচ্চিত্র
শ্রীনগরে ধারণকৃত চলচ্চিত্র
চাঁদপাশা মাধ্যমিক বিদ্যালয় ও কলেজ

চাদঁপাশা মাধ্যমিক বিদ্যালয় ও কলেজ বরিশাল বিভাগের বাবুগঞ্জ উপজেলায় অবস্থিত।

প্রাতিষ্ঠানিক ইতিহাস

১৯৬৮ সালে এই শিক্ষাপ্রতিষ্ঠানটি প্রতিষ্ঠা লাভ করে। সেই সময় অত্র এলাকার ৭ কিলোমিটারের মধ্যে কোনো স্কুল ছিলনা।বর্তমানে প্রতিষ্ঠানটি তার ফলাফলের মাধ্যমে সুনাম লাভ করেছে।

তথ্যসূত্র

বরিশাল জেলার বিদ্যালয়
বরিশাল জেলার মহাবিদ্যালয়
১৯৬৮-এ প্রতিষ্ঠিত শিক্ষাপ্রতিষ্ঠান
সাচার রথ

সাচার কচুয়ার রথটি অতি প্রাচীন।সনাতন ধর্মাবলম্বীদের নিকট তীর্থস্থান হিসেবে পরিচিত। প্রতিবছর এই রথকে কেন্দ্র করে মেলা অনুষ্ঠিত হয়।

অবস্থান
এটি বাংলাদেশের চাঁদপুর জেলার কচুয়া উপজেলার সাচার বাজারে অবস্থিত।

কাহিনী
সাচার রথ ও জগন্নাথ ধাম প্রতিষ্ঠা নিয়ে কথিত আছে যে, প্রায় দেড়শত বছর পুর্বে সাচার বাবু বাড়ির জমিদার গঙ্গা গোবিন্দ সেন ভারতে হিন্দু তীর্থস্থান পুরীতে জগন্নাথ দর্শনে গেলে, জগন্নাথ গঙ্গা গোবিন্দকে দর্শন দেননি। বরং পুরীর দরজা-জানালা গুলো আপনা আপনি বন্ধ হয়ে যায়। দর্শন লাভে ব্যর্থ হয়ে পরম ধার্মিক গঙ্গা গোবিন্দ সেন দর্শন লাভের আশায় পুরীর বাহিরে আমরন-অনশন শুরু করে দেয়। অনশনের কয়েকদিন অতিবাহিত হলে গঙ্গা গোবিন্দ সেন স্বপ্নাদিষ্ট হন যে, এ স্থানে জগন্নাথ গঙ্গা গোবিন্দ সেনকে দর্শন না দিয়ে তার সাচারের বাড়ির সম্মুখের দীঘিতে ভাসমান নিম কাঠ আকৃতিতে দর্শন দিবেন। স্বপ্নাদিষ্ট হয়ে গঙ্গা গোবিন্দ সেন নিজ বাড়ি ফিরে আসেন এবং ক’দিন পর উক্ত দীঘিতে স্নান করার সময় আকস্মিক ভাবে ভাসমান নিম কাঠ আকৃতিতে জগন্নাথ দর্শন লাভ করেন।

নামকরণ 
অলৌকিক ভাবে দর্শন প্রাপ্ত এ নিম কাঠ দ্বারা জগ্ননাথ, বলরাম ও শুভদ্রা এ তিনজনের তিনটি মূর্তি তৈরি হয়। গঙ্গা গোবিন্দ সেনের নেতৃত্বে তৎকালীন বঙ্গের বিখ্যাত নির্মাতা কারিগর রামকান্ত নিম কাঠ খোদাই পদ্ধতিতে মূর্তি গুলো তৈরি করেন। বলরাম জগন্নাথের বড় ভাই এবং শুভদ্রা ছোট বোন। জগন্নাথ ধামের ক’গজ সম্মূখে নিম কাঠের সাহায্যেই ১২টি চাকার উপর প্রায় ৪০ ফুট উচুঁ বিশিষ্ট অভিনব কারুকার্য খচিত রথ নির্মিত হয়। নিম কাঠে খোদাই পদ্ধতিতে বিভিন্ন আকর্ষনীয় মূর্তি তৈরি করা হয়।সত্য, দ্বাপর ত্রেতা ও কলিযুগের ঘটমান মানুষের আচরনের বিভিন্ন অঙ্কিত স্মৃতি নিয়ে এ রথ নির্মিত হয়।

পালন 
১২৭৫ বাংলা সনের ১৩ আষাঢ়ে প্রতিষ্ঠিত এ রথ ও জগন্নাথ ধামে প্রতিবছরের আষাঢ় মাসে ব্যাপক আয়োজনে অনুষ্ঠিত হয় রথযাত্রার উৎসব। পাকিস্তান আমলে তৎকালীন পূর্ব বঙ্গের সর্বশেষ উল্লেখযোগ্য এ সাচার রথ উৎসবে আসাম ও ত্রিপুরা রাজ্য সহ পূর্ববঙ্গের বিভিন্ন অঞ্চল হতে হাজার হাজার হিন্দু সম্প্রদায়ের লোকজন এ রথযাত্রায় অংশ নিত। এ রথ যাত্রাকে ঘিরে অগণিত হিন্দু সম্প্রদায়ের লোকজনের ঘটত এক মহামিলন আর মহা উৎসব।

তথ্যসূত্র

ধর্মীয় সংস্কৃতি
হিন্দু সংস্কৃতি
জগন্নাথ সংস্কৃতি‎
চাঁদপুর জেলা
হিন্দু ধর্মগ্রন্থের সময়কাল

হিন্দু ধর্মগ্রন্থ দুই ভাবে শ্রেণিবদ্ধ - শ্রুতি ও স্মৃতি। শ্রুতি অর্থ যা শোনা হয়েছে, আর স্মৃতি অর্থ যা মনে রাখা হয়েছে। সংহিতা, ব্রাহ্মণ, আরণ্যক ও মুখ্য উপনিষদ সহ বেদ শ্রুতিশাস্ত্রের অন্তর্গত। উল্লেখ্য যে হিন্দুশাস্ত্র মুখে মুখে সংরক্ষণ করা হয়েছিল, যার জন্য ঐতিহাসিক তারিখগুলোর সঠিক তথ্য নেই। তাই তারিখগুলিকে আনুমানিক হিসাবে নির্ণয় করা হয়।

বেদ, সংহিতা ও ব্রাহ্মণ স্তর

অন্যান্য

আরও দেখুন 
 হিন্দু ধর্মগ্রন্থ
 মনুসংহিতা
 শ্রুতি
 স্মৃতি
 বেদ
 রামায়ণ
 মহাভারত
 ভাগবত পুরাণ
 ভগবদ্গীতা
 তন্ত্রসার
 তন্ত্রসার (শৈব ধর্মগ্রন্থ)
 পুরাণ (ভারতীয় শাস্ত্র)
 রামচরিতমানস
 কৃত্তিবাসী রামায়ণ
 চৈতন্যভাগবত
 চৈতন্যচরিতামৃত
 শ্রীশ্রীরামকৃষ্ণকথামৃত
 শ্রীশ্রীনগেন্দ্র- উপদেশামৃত

তথ্যসূত্র 

হিন্দুধর্মের সময়রেখা
ধর্ম সময়রেখা
ধর্মগ্রন্থ
হিন্দু ধর্মগ্রন্থ
মধুর ভান্ডারকর

মধুর ভান্ডারকর (মারাঠি: मधुर भांडारकर, জন্ম: ২৬ আগস্ট, ১৯৬৮) হলেন একজন ভারতীয় চলচ্চিত্র পরিচালক, চিত্রনাট্যকার ও প্রযোজক। ত্রিশক্তি চলচ্চিত্রের মাধ্যমে ১৯৯৯ সালে তার পরিচালনায় অভিষেক হয় এবং এর পরে বেশ কিছু সমালোচনা ও ব্যবসাসফল চলচ্চিত্র নির্মাণ করেন। তার ২০০১ সালের নাট্যধর্মী চলচ্চিত্র চাঁদনী বার অন্যান্য সামাজিক অনুষঙ্গে শ্রেষ্ঠ চলচ্চিত্র হিসেবে জাতীয় চলচ্চিত্র পুরস্কার লাভ করে।

ভান্ডারকর ২০০৫ সালে পেজ থ্রি চলচ্চিত্রের জন্য শ্রেষ্ঠ চলচ্চিত্র এবং ২০০৭ সালে ট্রাফিক সিগন্যাল চলচ্চিত্রের জন্য শ্রেষ্ঠ পরিচালকের জন্য জাতীয় চলচ্চিত্র পুরস্কার লাভ করেন। ২০০৮ সালে তার নাট্যধর্মী চলচ্চিত্র ফ্যাশনের জন্য তিনি ফিল্মফেয়ার শ্রেষ্ঠ পরিচালক ও শ্রেষ্ঠ চিত্রনাট্য পুরস্কারের জন্য মনোনয়ন লাভ করেন।

২০১৫ সালের জুন মাসে ভান্ডারকর বিশেষ সম্মানিত অতিথি হিসেবে যুক্তরাষ্ট্রের নিউ ইয়র্কে অনুষ্ঠিত ১ম আন্তর্জাতিক যোগ দিবস অনুষ্ঠানে আমন্ত্রিত হন। ২০১৬ সালে ভান্ডারকর ভারত সরকার প্রদত্ত চতুর্থ সর্বোচ্চ বেসামরিক সম্মান পদ্মশ্রী পুরস্কারে ভূষিত হন।

কর্মজীবন
মধুর ভান্ডারকর পরিচালক রাম গোপাল ভার্মার সহকারী হিসেবে চলচ্চিত্র জগতে প্রবেশ করেন। ভান্ডারকর তার অধীনে দুধ কা কর্জ (১৯৯০), দ্রোহী (১৯৯২) ও রঙ্গিলা (১৯৯৫) চলচ্চিত্রে সহকারী হিসেবে কাজ করে। পরের বছর তিনি পূর্ণ পরিচালক হিসেবে তার প্রথম চলচ্চিত্র পরিচালনার কাজ হাত দেন। তিন বছর পর ১৯৯৯ সালে তার প্রথম পরিচালিত চলচ্চিত্র ত্রিশক্তি মুক্তি পায়। এই চলচ্চিত্রে নামী কোন অভিনয়শিল্পী না থাকায় বক্স অফিসে তেমন ব্যবসা করতে পারে নি। পরে ২০০১ সালে তিনি নাট্যধর্মী চলচ্চিত্র চাঁদনী বার পরিচালনা করেন। ১৫ মিলিয়ন রূপী বাজেটের এই চলচ্চিত্রে অভিনয় করেন তাবু ও অতুল কুলকার্নী। ছবিটি ব্যবসাসফল হয় ও সমালোচকদের প্রশংসা লাভ করে এবং অন্যান্য সামাজিক অনুষঙ্গে শ্রেষ্ঠ চলচ্চিত্র হিসেবে জাতীয় চলচ্চিত্র পুরস্কার লাভ করে।

২০০৫ সালে ভান্ডারকর কঙ্কনা সেন শর্মাকে নিয়ে নির্মাণ করেন পেজ থ্রি। চলচ্চিত্রটি ৫৩তম জাতীয় চলচ্চিত্র পুরস্কারে শ্রেষ্ঠ চলচ্চিত্র, শ্রেষ্ঠ চিত্রনাট্য ও শ্রেষ্ঠ চিত্রসম্পাদনার পুরস্কার লাভ করে। ভান্ডারকর ফিল্মফেয়ার শ্রেষ্ঠ পরিচালক পুরস্কারের মনোনয়ন লাভ করেন। ২০০৭ সালে তিনি ট্রাফিক সিগন্যাল চলচ্চিত্র পরিচালনা করেন। এই চলচ্চিত্রের জন্য তিনি শ্রেষ্ঠ পরিচালকের জন্য জাতীয় চলচ্চিত্র পুরস্কার লাভ করেন। ২০০৮ সালে তিনি বিনোদন জগৎ নিয়ে চলচ্চিত্র ফ্যাশন নির্মাণ করেন। ছবিটি ৫৫তম জাতীয় চলচ্চিত্র পুরস্কারে শ্রেষ্ঠ অভিনেত্রী (প্রিয়াঙ্কা চোপড়া) ও শ্রেষ্ঠ পার্শ্ব অভিনেত্রী (কঙ্গনা রানাওয়াত) পুরস্কার লাভ করে। এছাড়া ভান্ডারকর ফিল্মফেয়ার শ্রেষ্ঠ পরিচালক ও শ্রেষ্ঠ চিত্রনাট্য পুরস্কারের জন্য মনোনয়ন লাভ করেন।

ব্যক্তিগত জীবন
মধুর ভান্ডারকর ২০০৩ সালের ১৫ ডিসেম্বর তার প্রেমিকা রেনু নাম্বুডিরিকে বিয়ে করেন। রেনু একজন ইন্টেরিয়র ডিজাইনার। তাদের এক কন্যা - সিদ্ধি।

চলচ্চিত্রের তালিকা

পুরস্কার ও সম্মাননা
 শিল্পকলায় অবদানের জন্য পদ্মশ্রী পুরস্কার, ২০১৬
 জাতীয় চলচ্চিত্র পুরস্কার
 বিজয়ী: শ্রেষ্ঠ পরিচালক - ট্রাফিক সিগন্যাল (২০০৭)

তথ্যসূত্র

বহিঃসংযোগ
 

১৯৬৮-এ জন্ম
জীবিত ব্যক্তি
ভারতীয় চলচ্চিত্র পরিচালক
হিন্দি ভাষার চলচ্চিত্র পরিচালক
মারাঠি ব্যক্তি
মুম্বইয়ের চলচ্চিত্র পরিচালক
শিল্পকলায় পদ্মশ্রী প্রাপক
শ্রেষ্ঠ পরিচালনা বিভাগে জাতীয় চলচ্চিত্র পুরস্কার (ভারত) বিজয়ী
শ্রেষ্ঠ পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার বিজয়ী চলচ্চিত্র পরিচালক
২০শ শতাব্দীর ভারতীয় চলচ্চিত্র পরিচালক
২১শ শতাব্দীর ভারতীয় চলচ্চিত্র পরিচালক
দীপ জ্বেলে যাই

দীপ জ্বেলে যাই হচ্ছে ১৯৫৯ সালে মুক্তিপ্রাপ্ত ভারতীয় বাংলা ভাষার একটি সামাজিক-নাট্যধর্মী চলচ্চিত্র। চলচ্চিত্রটি পরিচালনা করেছেন অসিত সেন ও প্রযোজনা করেছেন বাদল পিকচার্স। চলচ্চিত্রটির মুখ্য ভূমিকায় অভিনয় করেছেন অনিল চট্টোপাধ্যায়, সুচিত্রা সেন ও বসন্ত চৌধুরী। এটি আশুতোষ মুখোপাধ্যায়ের ছোট গল্প নার্স মিত্র অবলম্বনে নির্মিত। একই পরিচালক ১৯৬৯ সালে চলচ্চিত্রটি হিন্দি ভাষায় খামোশি নামে পুনঃনির্মিত করেন।১৯৬০ সালে এই ছায়াছবিটির তেলুগু রিমেক প্রকাশিত হয় চিভারাকু মিগিলেড়ি শিরোনামে।

শ্রেষ্ঠাংশে
 সুচিত্রা সেন - রাধা
 বসন্ত চৌধুরী - তাপস
 পাহাড়ী সান্যাল - মনোবিজ্ঞানী
 তুলসী চক্রবর্তী
 অনিল চট্টোপাধ্যায় - মানসিক আশ্রমের রোগী
 নমিতা সিংহ
 কাজরী গুহ
 চন্দ্রবতী দেবী - মাতৃকা
 দিলীপ চৌধুরী
 শ্যাম লাহা

কুশলীব  
 পরিচালক: অসিত সেন
 চিত্রগ্রাহক: অনিল গুপ্ত, জয়তী লাহা
চিত্রনাট্য: বিধায়ক ভট্টাচার্য
 সুরকার: হেমন্ত মুখোপাধ্যায়
 স্টুডিও: বাদল পিকচার্স

তথ্যসূত্র

বহিঃসংযোগ 
 

দীপ জ্বেলে যাই
ভারতীয় চলচ্চিত্র
১৯৫৯-এর চলচ্চিত্র
ছোট কল্পকাহিনী অবলম্বনে চলচ্চিত্র
১৯৫০-এর দশকের বাংলা ভাষার চলচ্চিত্র
অন্য ভাষায় পুনর্নির্মিত বাংলা চলচ্চিত্র

বাংলা ভাষার ভারতীয় চলচ্চিত্র
মনোরোগ হাসপাতালের পটভূমিতে চলচ্চিত্র
মুহম্মদ নূরুল ইসলাম

মুহম্মদ নূরুল ইসলাম (জন্ম ১৯৪৩) একজন বাংলাদেশি কূটনীতিক। তিনি বর্তমানে বাংলাদেশের চট্টগ্রামে জাপানের সম্মানিক কনসুল জেনারেল হিসেবে নিয়োজিত রয়েছেন। তিনি বাংলাদেশের ১০২ জন বিদেশী প্রতিনিধির মধ্যে একজন কনসুল জেনারেল, এবং চট্টগ্রামের ১৫ জন বিদেশী প্রতিনিধির মধ্যে একজন।

২০১২ সালের ৩ নভেম্বর, জাপান সরকার তাকে জাপান ও বাংলাদেশের মধ্যে কূটনৈতিক সম্পর্কের ৪০তম বার্ষিকী উপলক্ষে ফল ইম্পেরিয়াল ডকটরিন সম্মানে সম্মানিত করেছে, যেখানে তাকে "অর্ডার অব দ্য রাইজিং সান, নেক রিবনের সঙ্গে গোল্ড রে" প্রদান করা হয়। নুরুল ইসলাম পঞ্চম বাংলাদেশী যিনি এই সম্মান অর্জন করেছেন।

প্রাথমিক জীবন এবং শিক্ষা

মুহম্মদ নূরুল ইসলামের জন্ম ১৯৪৩ সালে তৎকালীন ব্রিটিশ ভারতের (বর্তমানে বাংলাদেশ) চট্টগ্রামে। তিনি চট্টগ্রাম শহরেই তার শৈশব কাটিয়েছিলেন।

১৯৬৩ সালে তিনি ঢাকা বিশ্ববিদ্যালয়ের অধীনে চট্টগ্রাম কলেজ থেকে স্নাতক ডিগ্রি লাভ করেন। ১৯৬৮ সালে, তিনি জাপান ফাউন্ডেশনের বৃত্তি স্কিমের অধীনে টোকিও বিশ্ববিদ্যালয়ে জাপানি ভাষায় একটি ডিগ্রি অর্জন করেন।

কর্মজীবন
১৯৮৭ সালে, বাংলাদেশে জাপানি ভাষা ও জাপান শিক্ষার সুবিধার জন্য চট্টগ্রামে নিপ্পন একাডেমি প্রতিষ্ঠা করেন। এছাড়াও তিনি অ্যাসোসিয়েশন ফর ওভারসিজ টেকনিক্যাল স্কলারশিপ,  চট্টগ্রামের প্রতিষ্ঠাতা। ১৯৮৯ সালে তিনি বাংলাদেশে জাপানি ধাঁচের ব্যবসায়িক ব্যবস্থাপনা চালু করার লক্ষে অ্যাসোসিয়েশন ফর ওভারসিজ টেকনিক্যাল স্কলারশিপ অ্যালুমনাই সোসাাইটি প্রবর্তন করেন। ১৯৯০ সালে, তিনি চট্টগ্রামে জাপানের সম্মানিক কনসুল জেনারেল হিসেবে দায়িত্ব গ্রহণ করেন এবং ২০০০ অবধি দায়িত্ব পালন করেন। পরে তিনি দ্বিতীয়  দফায় অনারারি কনসাল জেনারেলের দায়িত্ব নেন। তিনি বিশ্ব ফেডারেশন অব কনসালসের (এফআইএসিএসি) সহ-সভাপতি।

তথ্যসূত্র

১৯৪৩-এ জন্ম
জীবিত ব্যক্তি
২০শ শতাব্দীর কূটনীতিক
২১শ শতাব্দীর কূটনীতিক
অনারারি কনসাল
বাংলাদেশী কূটনীতিবিদ
অর্ডার অব দ্য রাইজিং সান প্রাপক
ঢাকা বিশ্ববিদ্যালয়ের প্রাক্তন শিক্ষার্থী
টোকিও বিশ্ববিদ্যালয়ের প্রাক্তন শিক্ষার্থী
চট্টগ্রাম জেলার কূটনীতিক
পোলিশ–সোভিয়েত যুদ্ধ

পোলিশ–সোভিয়েত যুদ্ধ (ফেব্রুয়ারি ১৯১৯ – মার্চ ১৯২১) ছিল সোভিয়েত রাশিয়া এবং পোল্যান্ডের মধ্যে সংঘটিত একটি যুদ্ধ। বর্তমান ইউক্রেন ও বেলারুশের অংশবিশেষের অধিকার নিয়ে রাষ্ট্র দুইটির মধ্যে বিরোধ থেকে এই যুদ্ধের সূচনা ঘটেছিল।

আরো দেখুন

তথ্যসূত্র
গেরহার্ড এম সেসলার

গেরহার্ড এম সেসলার একজন জার্মান উদ্ভাবক এবং বিজ্ঞানী। তিনি জেমস এডওয়ার্ড ওয়েস্টের সাথে ফয়েল ইলেক্ট্রিক মাইক্রোফোন উদ্ভাবন করেন। 
সেসলার গ্যটিঙেন বিশ্ববিদ্যালয় থেকে ১৯৫৯ সালে পিএইচডি ডিগ্রি অর্জন করেন। তিনি ১৯৭৫ সাল পর্যন্ত বেল ল্যাবসে কাজ করেন। তিনি ১৯৭৫ থেকে ২০০০ সাল পর্যন্ত টেখনিশে উনিভের্সিটেট ডার্মষ্টাট এ তড়িৎ প্রকৌশলের অধ্যাপক হিসেবে কর্মরত ছিলেন। তার ১০০টির অধিক আন্তর্জাতিক প্যাটেন্ট রয়েছে, যার মধ্যে ১৮টি মার্কিন প্যাটেন্ট। তার ৩০০টির অধিক বৈজ্ঞানিক গবেষণা পত্র রয়েছে। তিনি ২০১০ সালে বেঞ্জামিন ফ্রাঙ্কলিন মেডেল এবং ২০১২ সালে আইইইই/আরএসই ওলফন জেমস ক্লার্ক ম্যাক্সওয়েল অ্যাওয়ার্ড লাভ করেন।

তথ্যসূত্র

জার্মান বিজ্ঞানী
ইনস্টিটিউট অব ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্সের সভ্য
১৯৩১-এ জন্ম
জীবিত ব্যক্তি
আমেরিকান ফিজিক্যাল সোসাইটির বিশিষ্ট সভ্য